དབེན་གནས་སྨན་རིར་སྦྱར་བའི་ཞལ་གདམས།
མཉམ་མེད་ཤེས་རབ་རྒྱལ་མཚན། (༡༣༥༦-༡༤༡༥)
༄༅༅། །ཀྱེ་གནས་དང་སྔོན་ལས་བཟང་པོའི་སྟོབས་ཀྱིས་ལས་དང་སྐལ་པ་ལྡན་པའི་མི་རྣམས་དར་ཙམ་
འདིར་དགོངས་མཛོད། །རང་ལ་དབང་ཡོད་དུས་འདིར་དབང་མེད་མ་ཟེར་མི་རྟག་རྒྱུད་ལ་བསྟེན་ན་དལ་
འབྱོར་མདོ་དོན་རྙེད། །འདིར་མཛེས་གཏན་བདེ་འགྲུབ་ཕྱིར་དམ་པའི་མཛད་སྤྱོད་བསླབ་པ་གསུམ་ལྡན་
ཡོངས་གཟིགས་མཁས་པ་བསྟེན་པར་མཛོད། །དད་འདུན་སྟོབས་ཀྱིས་སྐྱབས་གནས་ལྷ་དང་བླ་མ་བཀུར་
བའི་བར་ཆོད་ཞི་ཞིང་དངོས་གྲུབ་མྱུར་བར་འགྱུར། །ཡུན་གྱི་བདེ་གནས་བསྒྲུབ་ཕྱིར་འཇིག་རྟེན་རྒྱབ་ཏུ་བོར་
ལ་བཀའ་རྒྱུ ད་དོན་ལ་ཐོས་བསམ་སྒོམ་སྒྲུབ་མཛོད། །འཁོར་བའི་ཉེས་དམིགས་སེམས་ལ་ལས་འབྲས་
ངེས་བློས་སྒོ་གསུམ་སྡིག་སྤོང་དགེ་སྦྱོར་བདེ་བའི་གནས་ལ་ངེས། །བླ་མའི་བཀའ་དང་ལུང་གི་དོན་རྣམས་
བསྡུས་ནས་གཏན་བདེ་འཐོབ་ཕྱིར་སྨྲས་སོ་ཐུགས་ལ་ཞེན་པར་མཛོད།།
ཐོས་པའི་སོ་འཟུགས་ན། །སྒྲོ་འདོགས་གཡུལ་ལས་རྒྱལ། །བསམ་གཞིག་སྒྲོན་གསལ་ན། །སྲིད་
པའི་མཛོད་ཕུགས་མཐོང་། །ཐོས་བསམ་དོན་བསྒོམ་ན། །མཆོག་གི་ནོར་བུ་ཐོབ། །རིག་ལྡན་འདིར་འཇུག་
མཛོད། །ཅེས་པའི་ཚུལ་འདི་ནི་གཤེན་གྱི་དྲང་སྲོང་ཤེས་རབ་རྒྱལ་མཚན་གྱིས་དབེན་གནས་སྨན་རིའི་དགོན་པ་རུ་ལེགས་པར་སྦྱར་བ་
དགེའོ།། །།

ཞལ་གདམས་བསླབ་བྱའི་སྐབས།
51
༢༡